ms sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms nl id id pl id id ms id ms id id ms id id id id en id es en ms id id id id id id ms id en id ms ms id ms id id id en ms ms id id id id ms id id id de id ms id ms ms en en en en en id id ms id ms en id id jv ms id id it es id id en id ms ms ms ms ms ms
Air Mani Cair, Adakah Ia Boleh Menyebabkan Ketidaksuburan?
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
5 Sebab Kenapa Air Mani Cair, Adakah Ia Akan JEJASKAN Kesuburan Lelaki?
Ditulis oleh Ahmad Farid Disemak pada 4 minggu lalu
Disemak secara perubatan oleh Dr. Gabriel Tang Pei Yung
Jika bercakap tentang air mani cair, kebanyakan lelaki akan berasa segan dan malu kerana kecairan air mani adalah topik yang dianggap tabu dalam kalangan masyarakat kita.
Disebabkan itu, mereka yang mengalami masalah ini akan memilih untuk mendiamkan diri sahaja tanpa tampil mendapatkan apa-apa rawatan.
Untuk pengetahuan anda, kecairan air mani dialami oleh ramai lelaki namun, mereka tidak mahu mengakuinya. Ramai pula yang percaya ia mungkin akan jejaskan kesuburan lelaki.
Adakah ia benar? Jom sama-sama kita ikuti artikel ini untuk mengetahui jawapannya!
Untuk mendapatkan lebih banyak info tentang Kesihatan Lelaki, sila dapatkan di sini.
Punca dan cara elak air mani cair
Terdapat beberapa punca yang mungkin akan menyebabkan keadaan ini berlaku, termasuklah:
#1. Air mani cair kerana oligospermia
Punca utama kecairan air mani adalah kekurangan sperma dalam air mani, atau lebih dikenali sebagai kondisi oligospermia. Antara penyebab kepada kondisi ini termasuklah:
Jadi, jika anda mengesyaki kondisi ini terjadi kepada anda, sila berjumpa dengan doktor dengan kadar segera untuk mendapatkan rawatan kesuburan.
#2. Ejakulasi terlalu kerap
Untuk pengetahuan anda, organ reproduktif lelaki memerlukan masa sekurang-kurangnya 48 jam atau 2 hari untuk menghasilkan sperma yang normal dan sihat. Oleh itu, ejakulasi yang terlalu kerap mungkin akan menyebabkan kecairan air mani.
Ejakulasi yang terlalu kerap mungkin disebabkan kekerapan anda melakukan hubungan seks bersama pasangan atau melancap.
Tanpa disedari, ia adalah punca utama kecairan air mani. Oleh itu, sesuatu perlu dilakukan untuk mengelakkan keadaan ini menjadi lebih keruh.
Jadi, anda perlu merancang perlakuan seks anda bersama pasangan. Cuba rancang aktiviti seks bersama pasangan di kamar tidur.
Selain itu, hentikan perbuatan beronani. Untuk apa anda lakukannya jika anda sudah berkahwin? Seharusnya, anda salurkan dan puaskan nafsu syahwat anda bersama pasangan, bukannya seorang diri sahaja!
#3. Air mani cair kerana usia
Menurut petua orang lama, semakin kita tua, semakin kita berpengalaman dalam melakukan hubungan kelamin. Ya, ia mungkin ada benarnya.
Namun, dalam konteks air mani, ia mungkin sedikit terpesong dan tidak boleh diguna pakai.
Ini kerana apabila seseorang lelaki itu semakin meningkat usia, ia akan membawa kepada beberapa masalah kesihatan serta kekurangan tenaga dalaman.
Dengan tahap kesihatan yang semakin merosot, sudah pasti air mani yang dihasilkan juga akan menjadi kurang sempurna.
Dalam erti kata yang lebih mudah, sistem reproduktif lelaki mungkin akan menjadi kurang efektif apabila semakin berusia lantas mungkin menyebabkan kecairan air mani.
Seumpama sebuah mesin yang telah usang, kuantiti dan kualiti satu penghasilan produknya sudah pasti juga akan merosot, bukan?
Namun, peningkatan usia bukanlah satu perkara yang boleh kita halang atau ubah. Apa yang boleh kita lakukan adalah cuba untuk jalani kehidupan semasa usia tua dengan lebih sihat.
Sekiranya anda ada sebarang kebimbangan mengenai air mani anda yang semakin cair apabila meningkat usia, sila dapatkan khidmat nasihat dan rawatan pakar.
Bukan sahaja isu obesiti atau kegemukan akan mengakibatkan pelbagai masalah kesihatan seperti diabetes, tekanan darah tinggi atau penyakit jantung, malah ia juga mungkin akan mengakibatkan kemerosotan air mani lelaki.
Buat anda yang belum tahu, obesiti akan menjejaskan kualiti dan kuantiti air mani lelaki. Disebabkan itu, ia berkemungkinan besar akan menyebabkan masalah air mani cair, lantas membawa kepada masalah ketidaksuburan.
Jadi, sila kawal berat badan anda dari sekarang. Ia bukan sahaja mampu membuat air mani menjadi lebih pekat dan sihat, malah ini juga usaha untuk anda memerangi pelbagai lagi masalah kesihatan lain, seperti yang telah dinyatakan di atas.
Sebaiknya, cuba ikuti berat badan yang ideal menerusi pengiraan BMI anda. Berikut adalah pautan yang mudah dan percuma untuk anda mengetahui BMI yang sesuai untuk tubuh badan anda: https://wp.hellodoktor.com/ms/alatan-ukur-kesihatan/kalkulator-bmi/
#5. Gaya hidup tidak sihat
Apakah maksud gaya hidup tidak sihat yang diperkatakan? Contohnya adalah menghisap rokok, meminum alkohol, diet tidak seimbang serta kurang melakukan senaman.
Untuk pengetahuan anda, kesemua contoh gaya hidup sedentari di atas boleh menyumbang kepada penghasilan air mani yang tidak sihat dan sempurna. Ini sekali gus akan mengakibatkan masalah kecairan air mani bagi kalangan kaum lelaki.
Maka cuba ubah gaya hidup anda dari sekarang. Sebagai seorang suami dan bakal bapa, anda perlu menjadi contoh yang baik.
Oleh itu, berhentilah merokok dan hadkan pengambilan minuman beralkohol. Dalam masa yang sama, ajak dan ajar pasangan anda untuk mengamalkan pemakanan yang sihat serta bersama-sama melakukan senaman.
Bukan sahaja ia akan menyelesaikan masalah kecairan air mani, malah ia juga akan membuat kehidupan anda dan pasangan menjadi lebih sihat dan sejahtera!
Kesimpulannya, ramai lelaki yang mengalami masalah air mani cair akan beranggapan bahawa ia adalah normal sedangkan ia tidak.
Ia mungkin akan menjejaskan kesuburan anda lantas menyukarkan usaha anda untuk membuat pasangan hamil.
Anda mahu ini terjadi? Jika tidak, sila ubah gaya hidup anda dan segera berjumpa doktor untuk berkonsultasi mengenai masalah air mani cair yang anda mungkin hadapi.
Hello Health Group tidak menawarkan nasihat perubatan, diagnosis atau rawatan.
Low sperm count. https://www.mayoclinic.org/diseases-conditions/low-sperm-count/symptoms-causes/syc-20374585. Accessed on February 4, 2020.
World Health Organization reference values for human semen characteristics. https://www.who.int/reproductivehealth/topics/infertility/cooper_et_al_hru.pdf. Accessed on February 4, 2020.
What is Male Infertility?. https://www.urologyhealth.org/urology-a-z/m/male-infertility. Accessed on February 4, 2020.
Male fertility problems. https://www.rcog.org.uk/en/patients/fertility/male-problems/. Accessed on February 4, 2020.
Azoospermia. https://my.clevelandclinic.org/health/diseases/15441-azoospermia. Accessed on February 4, 2020.
Wahai Lelaki, Ini 7 Punca Air Mani Berwarna Merah Seakan Bercampur Dengan Darah!
Ada Banyak Warna Air Mani, Dan Setiap 'Color' Mempunyai Maksud Tertentu, Lelaki Kena Tahu!
Ditulis oleh Ahmad Farid Disemak pada 4 minggu lalu
Disemak secara perubatan oleh Dr. Gabriel Tang Pei Yung
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.